als_Latn dik_Latn sag_Latn
Basha: Më 18 shkurt nis lëvizja, do jetë rrugë pa kthimPostuar më: 08 February 2017 11:56
Kryetari i Partisë Demokratike, Lulzim Basha deklaroi nga Fieri se më 18 shkurt nuk do ketë vetëm një protestë, por do nisë një lëvizje pa kthim.
Ai tha se kjo lëvizje do të përhapet në mbarë Shqipërinë.
“Më 18 shkurt, shqiptarët do të afrohen për t’i thënë jo padrejtësisë, varfërisë, gënjeshtrës, dhe për të diktuar zgjedhje të lira dhe të ndershme. Kudo në Shqipëri, edhe në Fier, ka pllakosur varfëria. Të tjera gjëra premtoi rilindja, të tjera bëri. Premtoi ulje taksash për shumicën e shqiptarëve, energji me çmim më të ulët dhe 300 mijë vende pune, sot kemi më shumë të papunë, shëndetësia është në gjendje të mjerë, rinia ka më pak shanse në punësim. E gjitha kjo vjen sepse qeveria braktisi qytetarët dhe po i shërben vetes së vet”.
“Nuk do zgjedhje të lira, prandaj mban Elvis Rroshin kryetar bashkie dhe Saimir Tahirin ministër të Brendshëm, që e kanë treguar me gisht partnerët tanë si një nga kokat e krimit të organizuar dhe përgjegjës për shndërrimin e Shqipërisë në hambar droge”.
“Prandaj nuk pranon votimin dhe numërimin elektronik sepse e di se me votë të lirë e demorkatike kjo qeveri është e rënë dhe rruga hapet për një qeveri të qytetarëve”.
“Nga Fieri i them çdo qytetari të bashkohet masivisht me protestën e 18 shkurtit sepse ne nuk tërhiqemi, nuk ndalemi, nuk frikësohemi e as mashtrohemi. Jemi të vendosur për ta çuar këtë lëvizje deri në fund për ta shtrirë në të gjithë Shqipërinë derisa të garantojmë zgjedhje të lira e të ndershme”.
“Më 18 shkurt do marrim një vendim të madh në Tiranë, në emër të gjithë qytetarëve. Ajo që nisim më 18 shkurt në Tiranë është rrugë pa kthim, do shtrihemi në të gjithë Shqipërinë, derisa t’ia kthejmë Shqipërinë qytetarëve. Rrugë tjetër për të vrarë dëshpërimin e frikën dhe për të kthyer shpresën nuk ka”.
als_Latn als_Latn als_Latn als_Latn als_Latn als_Latn als_Latn als_Latn